Suca

thumb|Suche

Col tèrmano **suca** i vien ciamai i fruti de difarenti piante che fa parte de ła fameja de łe Cucurbitaceae, in partegolare racuante spece del zènare *[[Cucurbita]]* (*[[Cucurbita maxima]]*, Cucurbita pepo e *[[Cucurbita moschata]]*) ma anca spece che fa parte de altri zènari, cofà par ezénpio ła *[[Lagenaria vulgaris]]* o suca paribon.
El perìodo de rancura de łe suche in Vèneto ła va da Setenbre a Novenbre. Rancurarle da Zunjo a Setenbre invese ze pusìbiłe, magnàndosełe cofà sucateło.

## Stòria

Ła suca ła xe orixeària de ła Amèrica Sentrałe. In Mèsego a xe sta catà samese de suca del 6 - 7000 vanti Cristo. Ła suca ła xera el magnar baxe dei pełerosa finmente i ani prima che rivase i pełegrini dal'Eoropa so ła costa atlantega.

## Produsion

## Proverbi

* *Łe suche vode vien senpre a gała* vol dir "ła ignoransa no ła se sconde, se uno no sa łe robe, no el xe informà, no el sa ben cheło che el dixe, prima o dopo salta fora".
* *o prima o dopo se fa anca łe suche* vol dir "co ła xente bexogna ver pasiensa: prima o dopo i ghe riva anca łori a inténdare chel che ghe xe da inténdare".

thumb|Na suca
## Proprietà

Ła suca ła ga tanta vitamina A, C, calcio, potàsio e fòsforo. I so anti-osidanti nadurałi i fa ben par ła prevension del cancro.

Par 100 g de suca ghe xe:

* 0,60 g de proteine totałi
* 0 g de lipidi totałi
* 3,40 g de glucidi totałi
* 0,70 g de amido
* 2,70 g de glucidi sołubiłi
* 1,30 g de fibra
* 20&nbsp;mg de calcio
* 0,90&nbsp;mg de fero
* 1&nbsp;mg de sodio
* 202&nbsp;mg de potasio
* 40&nbsp;mg de fosforo
* 0,03&nbsp;mg de vitamina B1
* 0,02&nbsp;mg de vitamina B2
* 599 mcg de vitamina A
* 0,50&nbsp;mg de vitamina PP
* 9&nbsp;mg de vitamina C
* 94 g de acua

## Magnari co ła suca

### Rixi e suca

Par 4 persone ghe vol:

* 500 g de polpa de suca
* 240 g de rixo Vialone nano de Grumoło de łe Badese
* 1 sioła picoła
* 50 g de buro
* 4 cuciari de ojo de oliva veneto
* 3 cuciari deformajo grana padano gratà
* sałe
* pevare

Tritare fina fina ła sioła e desfrisarla in na farsora dove gavemo xa scaldà ł'ojo. Tajare a tocheti ła suca cavando łe semense e versarli 'nteła farsora, xontando 2 - 3 cuciari de aqua, sałe e pevare.
Dopo 15 minuti versare drento el rixo e mis-ciare de continuo, xontando aqua sałada quando che el rixo se suga masa. Quando che el xe coto el rixo, se xonta, al bisogno oncora sałe e pevare e dopo el buro e el formajo gratà, mis-ciando tuto.
Vin che ghe va ben insieme: Custoza, Pinot bianco dei Cołi Berici.

### Subioti co ła suca

Par 4 persone ghe vol:

* 320 g de subioti
* 500 g de polpa de suca
* 1 sioła
* 50 g de butiro
* ojo de oliva veneto
* 1 ciufo de timo
* 4 - 5 foje de salvia
* formajo Aziago stravecio

Metare in na pignata ł'ojo e ła sioła trità scaldando finchè no ła diventa bionda. Xontare metà de ła suca tajà a cubeti, mis-ciare pian pian bagnando co vin bianco. Far sfumare e versarghe sora mexo minestro de aqua calda e regołare de sałe e pevare. cuxinare par altri 10 - 15 minuti.
con un mixer frułare el paston finchè no'l diventa beło fiso.
Ł'altra metà de ła suca vien tajà a bastonsini e fata desfrizare in na farsora col buro, ł'ojo e łe foje de salvia, prima co fogo alto e dopo baso, par 10 minuti e dopo spolverare de timo fresco, regołare de sałe e stuare el fogo.
Intanto se ga coto i subioti e i se versa 'nteła farsora. Se fa saltar tuto versàndoghe sora el paston de suca fato prima. servire co na gratada de formajo Axiago stravecio.

## Védarse anca
* Lista de suche e sucati

## Notasion


## Altri projeti

## Linganbi foresti